Jaan Leetsar
Jaan Leetsar (sündinud 3. aprillil 1946 Põltsamaal) on eesti majandusteadlane ja poliitik. Ta lõpetas aastal 1964 Tihemetsa Põllumajanduse Mehhaniseerimise Tehnikumi ja aastal 1971 maaparanduse erialal Eesti Põllumajanduse Akadeemia. Aastal 1986 kaitses ta Jelgavas Läti Põllumajanduse Akadeemias majandusteaduste kandidaadi ja aastal 1997 samas majandusteaduste doktori väitekirja. Ta töötas aastatel 1971–1978 Eesti NSV Riiklikus Maaparanduse ja Veemajanduse Komitees peainsenerina; aastatel 1978–1990 töötas ta Riiklikus Projekteerimise ja Uurimise Instituudis "Eesti maaparandusprojekt" perspektiivplaneerimise, tehnoloogiliste uurimistööde ja veemajanduse osakondade juhatajana. Oli Üleliidulise Koondise "Sojuzvodprojekt" tehnikanõukogu liige. 1990-1992 töötas Eestimaa Talupidajate Keskliidu peadirektorina; 21. oktoobrist 1992 kuni 8. novembrini 1994 oli ta Mart Laari esimeses valitsuses põllumajandusminister. 14. novembrist 1994 kuni 10. märtsini 1995 oli VII Riigikogus, kuhu pääses asendusliikmena. Pärast Riigikogust lahkumist tegutses ta FIE-na ja oli Eesti Põllumajandusülikoolis ühistegevuse professori ja dotsendi ametikohal. Trükised: 1988 - Maa ja majandussuhted, Eesti teadus- ja tehnikainformatsiooni ning majandusuuringute Instituut (kaasautor Venno Paalmäe), Tallinn, 1988. 1988 - Eesti NSV veemajandus täielikule isemajandamisele, Eesti teadus- ja tehnikainformatsiooni ning majandusuuringute Instituut (kaasautorid Tõnis Kull ja Aadu Luukas), Tallinn, 1988. 1996 - Põllumajanduse arendamisest Eestis, Maalehe Raamat, 72 lk, Tallinn, 1996. 1996 - Ühistud, asutamine ja tegevus. Seadused,tähelepanekud, nõuanded, Maalehe Raamat, 180 lk, ISBN 9985-64-012-8, Tallinn 1996. 1096 - Kaasaegne ühistegevus ja maamajandus, Kirjastus "Külim", 168 lk, ISBN 9985-850-19-x 1999 - Ühistegevuse ABC, 13 küsimust-vastust asjahuvilistele, I vihik, 50 lk, Eesti Ühistegeline Liit, Tallinn 1999. (kordustrükk, 2001) 1999 - Ühistegevuse areng ja perioodid Eestis. Konspektiivne ülevaade, II vihik, 102 lk, Eesti Ühistegeline Liit, Tallinn 1999. (1. kordustrükk, 2002) 2001 - Ühistegevuse alused ja põhimõtted XXI sajandiks (õppematerjal ühistegevusnõunikele ja koolidele), III vihik, 78 lk, Eestimaa Talupidajate Keskliit, Eesti Ühistegeline Liit, ISBN 9985-78-089-2, Tallinn 2001. 2001 - Ühistute asutamine (õppematerjal ühistegevusnõunikele ja koolidele), IV vihik, 80 lk, Eestimaa Talupidajate Keskliit, Eesti Ühistegeline Liit, ISBN 9985-78-090-6, Tallinn 2001. 2001 - Ühistute juhtimine (õppematerjal ühistegevusnõunikele ja koolidele), V vihik, 156 lk, Eestimaa Talupidajate Keskliit, Eesti Ühistegeline Liit, ISBN 9985-78-091-4, Tallinn 2001. 2001 - Ühistegevus ja Euroopa Liit, VI vihik, 56 lk, Eesti Ühistegeline Liit, ISBN 9985-78-353-0, Tallinn 2001. 2003 - Ühistegevus globaliseeruvas ühiskonnas, 408 lk, Vanemuise Seltsi Kirjastus, ISBN 9985-847-22 -9, Tartu, 2003. 2006 - Igavesti koos loodusega. Ühistuteooria looduslik-geneetilised alused. VII vihik, 149 lk, Eesti Maaülikool, Majandus- ja sotsiaalinstituut, ISBN 9949-426-00-6, Tartu, 2006. 2012 - Ühistu liikme käsiraamat, 115 lk, Eestimaa Talupidajate Keskliit, ISBN 978-9949-9268-0-0, Tallinn 2012. 2012 - Maamajanduslik ühistegevus. Õpik kõrgkoolidele. 580 lk, Eesti Maaülikool, ISBN 978-9949-484-59-1, (kõrgkooli õpik on ilmunud riikliku programmi "Eestikeelsete kõrgkooliõpikute koostamine ja väljaandmine" 2008-2012 toetusel), Tartu 2012. 2019 - Maamõte. Lühike elulugu. Majandus-poliitilisi artikleid aastatest 1988-2019. 580 lk, Eesti Maaülikool, ISBN 978-9949-01-203-9, Tartu, 2019 Tunnustus: 1993 - Food and Agriculture Organisation (FAO), Wordl Food Day 16.10.1993 Roma, hõbemedal nr.123. 1994 - Eesti Vabariigi põllumajandusministeeriumi mälestusmedal "Kalevipoeg kündmas" nr 1045, 07.11.1994 2006 - Eesti Tarbijate Keskühistu, teeneteplaat, aprill 2006. 2008 - Eestimaa Talupidajate Keskliit, teenetemedal 16.12.2008. 2010 - Eesti Maaülikool, teenetemedal nr. TM 042010, 12.11.2010. 2013 - Eesti põllumajandusministeerium, hõbedane teenetemärk, nr 7, 21.02.2013.